**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ 2021 ԹՎԱԿԱՆԻ ՆՈՅԵՄԲԵՐԻ 29-Ի N 81-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

1. **Իրավական** **ակտի** **ընդունման** **անհրաժեշտությունը.**

         «Հայաստանի Հանրապետության կրթության, գիտության, մշակույթի և սպորտի նախարարի 2021 թվականի նոյեմբերի 29-ի N 81-Ն հրամանում փոփոխություն կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունման անհրաժեշտությունը պայմանավորված է Հանրակրթության ծրագրի /1146 դասիչ/ Կրթական հաստատությունների աշակերտներին դասագրքերով և ուսումնական գրականությամբ ապահովում /11016 դասիչ/»» միջոցառման շրջանակներում 2022-2023 ուստարվա դասագրքերի ձեռքբերման նպատակով հանրակրթական ուսումնական հաստատությունների կողմից ԿՏԱԿ-ի «Դասագրքեր» բաժնում իրականացրած փորձնական գործընթացի՝ դասագրքերի պահանջի մուտքագրման ընթացքում արձանագրված անճշտություններով, վրիպումներով և սխալներով:

1. **Ընթացիկ իրավիճակը, կարգավորման նպատակը, ակնկալվող արդյունքը**

Վերոնշյալ բացթողումներից խուսափելու, գործընթացը հավուր պատշաճի կազմակերպելու համար փոփոխություններ կատարելու անհրաժեշտություն է առաջացել ՀՀ ԿԳՄՍ նախարարի 2021 թվականի նոյեմբերի 29-ի N 81-Ն հրամանով հաստատված **«Հայաստանի Հանրապետության հանրակրթական ուսումնական հաստատությունները դասագրքերով ապահովելու»** կարգի 10-րդ, 11-րդ, 12-րդ և 13-րդ կետերոմ:

1. **Ակտի** **նորմատիվ** **բնույթի** **հիմնավորվածությունը**

«Հայաստանի Հանրապետության կրթության, գիտության, մշակույթի և սպորտի նախարարի 2021 թվականի նոյեմբերի 29-ի N 81-Ն հրամանում փոփոխություն կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագիծը հիմնավորված է «Նորմատիվ իրավական ակտերի մասին» օրենքի 33-րդ և 34-րդ հոդվածներով:

1. **Նախագծի** **մշակման** **գործընթացում** **ներգրավված** **ինստիտուտները** **և** **անձինք.**

       Հայաստանի Հանրապետության կրթության, գիտության, մշակույթի և սպորտի նախարարություն:

**Տ** **Ե** **Ղ** **Ե** **Կ** **Ա** **Ն** **Ք**

«Հայաստանի Հանրապետության կրթության, գիտության, մշակույթի և սպորտի նախարարի 2021 թվականի նոյեմբերի 29-ի N 81-Ն հրամանում փոփոխություն կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունմամբ պետական բյուջեի եկամուտների նվա­զեց­ում կամ ծախսերի ավելացում չի նախատեսվում:

**Տ** **Ե** **Ղ** **Ե** **Կ** **Ա** **Ն** **Ք**

«Հայաստանի Հանրապետության կրթության, գիտության, մշակույթի և սպորտի նախարարի 2021 թվականի նոյեմբերի 29-ի N 81-Ն հրամանում փոփոխություն կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունմամբ այլ նորմատիվ իրավական ակտեր ընդունելու անհրաժեշտությունը բացակայում է: